 Ondo 2020: Tani ìgbìmọ tó ń sàyẹwò olùdíjẹ lábẹ APC nípínlẹ Ondo yọ kúro gan-an? Segun Abraham jẹ ọkan lára àwọn méjìlá tó ń dije lábẹ àsíá ẹgbẹ APC tó sì ti gbá ìwé láti fi èrò rẹ hàn pé, òun ṣetan láti kópa nínú ìdìbò abẹlé ẹgbẹ náà ti yóò wáye ní Ogúnjọ, Oṣù Keje ọdún yìí. Sùgbọn nínú ìfọrọwáni lẹnu wò ti BBC News Yoruba ṣe fún olùdíje náà, Ó fi ìdí rẹ múlẹ pé títí di àsìkò yìí, ìgbìmọ kò ti fi tó òun léti pé òun ni wọn yọ. Títí di àsìkò yìí mí ò ti gbọ láti ọdọ àwọn ìgbìmọ àyẹwò pé èmì ni wọn yọ, tàbi ki wọn kọ lẹta nípa rẹ, wọn ni, wọn ni, ní mò ń gbọ. Àwọn tí wọn jọ díje ni Joseph Olusola Iji, Odimayo Okunjimi, Olayide Owolabi Adelami, Isaacs Duerimini Kekemeke, Olusola Oke Alex, lfeoluwa Olusola Oyedele àti Olajumoke Olubusola Anifowoshe. Àwọn tó kù ni Awodeyi Akinsehinwa Akinola Colinus, Olubukola Adetula, Dr. Abraham Olusegun Michael, Gomina Rotimi Akeredolu ati Dokita Nathaniel Adojutelegan. Láìpẹ yìí ni ìròyìn kàn pé ìgbìmọ ẹgbẹ òṣèlú All Progressive Congress APC tó ń ṣe àyẹwò àwọn olùdíje lábẹ ẹgbẹ náà sọ pé Segun Abraham ni kò kójó òṣùwọn tó nínú àwọn tó ń díje nítori náà ni wan ṣe yọ. : Ondo 2020: Tani ìgbìmọ tó ń sàyẹwò olùdíjẹ lábẹ APC nípínlẹ Ondo yọ kúro gan-an? 